**DĖL PILIETINIO PASIPRIEŠINIMO KURSŲ GINKLŲ SAVININKAMS**

**Ginklų ir šaudmenų kontrolės įstatymas.**

**17 straipsnis. Teisės įsigyti ir turėti ginklus ir šaudmenis apribojimai**

B ir C kategorijų ginklų, jų šaudmenų negali įsigyti ir turėti fizinis asmuo:

**12) neišklausęs pilietinio pasipriešinimo kurso šio įstatymo nustatytais atvejais.**

Kursus nemokamai galima išklausyti informacinėje-edukacinėje platformoje „Mobilizacijos mokykla“.

Juos rengia Mobilizacijos ir pilietinio pasipriešinimo departamentas prie Krašto apsaugos ministerijos.

Ji veikia internete, adresu [mobilizacijosmokykla.lt](http://www.mobilizacijosmokykla.lt).

Perėjus mokymus, dalyviai gali testuoti įgytas žinias ir gauti sertifikatą, jog yra išklausę kursus.

Prisijungimas prie platformos nemokamas, laisvai pasiekiamas iš bet kurios šalies ir tinklo.

Spauskite „prisijungti“.

Įvedate savo mobiliojo telefono numerį ir Jums bus sugeneruotas prisijungimo kodas.

Atsidaro ,,langas Mano profilis”. Jį užpildote.

Atidarote langą ,,Kursų biblioteka“.

 Mokymo medžiaga diferencijuojama išskaidant atskirai informaciją apie mobilizaciją, priimančiosios šalies paramą, pilietinį pasipriešinimą.

Išklausome ,,Ginklų savininkų pilietinio pasipriešinimo kursą’’. Kursų trukmė 25 min.

Turite išklausyti visa medžiagą. Kartu vyksta ir testavimas. Išklausius visa kursą, teisingai atsakius į pateiktus klausimus, spaudžiate ,,sertifikatas” ir suformuojamas pažymėjimas.

Siekiant geriausio rezultato pageidautina susipažinti su visa medžiaga, atlikti visus žinių patikrinimo testus bei įgyti tai patvirtinančius sertifikatus.

El. paštas pasiteiravimui - mobilizacija@kam.lt

**TERMINAI:**

**30 straipsnis. Ginklų, ginklų priedėlių, šaudmenų, jų dalių savininko, valdytojo, naudotojo pareigos, taikomi draudimai ir teisės.**

9) **ne vėliau kaip prieš 6 mėnesius iki pasibaigiant leidimo nešiotis** ginklus ar leidimo laikyti ginklus galiojimo terminui ir prieš kreipiantis į policijos įstaigą dėl nurodyto leidimo galiojimo termino pratęsimo šio įstatymo nustatytais atvejais išklausyti pilietinio pasipriešinimo kursą krašto apsaugos ministro arba jo įgaliotos institucijos nustatyta tvarka;

**Lietuvos policijos generalinio komisaro 2011 02 28 įsakymas Nr. 5-V-166 ,,Dėl Europos fizinių ir Europos juridinių asmenų ginklų ir šaudmenų civilinės apyvartos tvarkos aprašo patvirtinimo“.**

III skyrius. 36. Prašymas dėl leidimo nešiotis ginklus galiojimo pratęsimo pateikiamas ne **vėliau kaip prieš 30 kalendorinių dienų iki leidimo nešiotis ginklus galiojimo pabaigos.**